open-index/open-wikipedia-markdown huggingface dataset:
ความดันโลหิตสูงไม่ทราบสาเหตุ

[thumb|right|400px|ความผันแปรของความดันเลือดใน[หัวใจห้องล่างซ้าย (เส้นสีฟ้า) และหลอดเลือดแดงใหญ่เอออร์ตา (เส้นสีแดง) ในช่วงจังหวะหัวใจบีบ และหัวใจคลาย]]
**ความดันโลหิตสูงไม่ทราบสาเหตุ** () หรือ **ความดันโลหิตสูงปฐมภูมิ** () เป็นความดันโลหิตสูงที่ไม่สามารถระบุสาเหตุได้ชัดเจน เป็นความดันโลหิตสูงชนิดที่พบได้บ่อยที่สุด ราวร้อยละ 95 ของผู้ป่วยความดันโลหิตสูงทั้งหมด มีแนวโน้มที่จะเป็นกรรมพันธุ์ และน่าจะเป็นผลจากความสัมพันธ์ซับซ้อนระหว่างพันธุกรรมและสิ่งแวดล้อม ความชุกของความดันโลหิตสูงไม่ทราบสาเหตุเพิ่มขึ้นตามอายุ และผู้ป่วยที่มีความดันเลือดสูงเมื่ออายุน้อยจะมีความเสี่ยงมากขึ้นที่จะเป็นโรคความดันโลหิตสูงเมื่ออายุมากขึ้น ความดันโลหิตสูงเพิ่มความเสี่ยงของโรคสมอง หัวใจ และไตตามมา

## การจำแนกความรุนแรง

การจำแนกความรุนแรงของความดันเลือดออกในปัจจุบันเป็นความดันเลือดปกติ ก่อนความดันโลหิตสูง (prehypertension) ความดันโลหิตสูงระยะที่ 1 และ 2 และความดันโลหิตเฉพาะช่วงหัวใจบีบสูง (isolated systolic hypertension) ที่มักพบได้บ่อยในผู้สูงอายุ การอ่านค่าความดันใช้ค่าเฉลี่ยของการวัดความดันโลหิตในท่านั่งที่สบายและควรวัดอย่างน้อย 2 ครั้งที่มาตรวจในระยะเวลาที่ห่างกัน ในผู้ที่อายุมากกว่า 50 ปี จะวินิจฉัยภาวะความดันโลหิตสูงเมื่อมีความดันเลือดมากกว่า 140 มิลลิเมตรปรอทในช่วงหัวใจบีบ และ 90 มิลลิเมตรปรอทในช่วงหัวใจคลาย ผู้ป่วยที่มีโรคเบาหวานชนิดที่ 1 หรือ 2 หรือโรคไตและมีความดันโลหิตมากกว่า 130/80 มิลลิเมตรปรอทควรได้รับการรักษา

ความดันโลหิตสูง "ชนิดดื้อ" (resistant) หมายถึงการใช้ยาไม่สามารถลดความดันเลือดกลับมาอยู่ในระดับปกติได้หลังจากใช้ยา 3 ชนิด แนวทางการรักษาความดันโลหิตสูงชนิดดื้อได้รับการตีพิมพ์ในสหราชอาณาจักร และสหรัฐอเมริกา

## อ้างอิง

## แหล่งข้อมูลอื่น
* 
* สมาคมความดันโลหิตสูงแห่งประเทศไทย
* แนวทางการรักษาโรคความดันโลหิตสูง ในเวชปฏิบัติทั่วไป พ.ศ. 2555 โดยสมาคมความดันโลหิตสูงแห่งประเทศไทย 

หมวดหมู่:ความดันโลหิตสูง
หมวดหมู่:โรคที่สัมพันธ์กับความอ้วน
มารีเอฮัมน์

thumb|มารีเอฮัมน์

**มารีเอฮัมน์** (; ) เป็นเมืองหลวงของหมู่เกาะโอลันด์ ซึ่งเป็นเขตการปกครองตนเองของประเทศฟินแลนด์ ประชากรของหมู่เกาะโอลันด์ร้อยละ 40 อาศัยอยู่ที่เมืองนี้ เมืองก่อตั้งในปี ค.ศ. 1861 ตั้งอยู่บนคาบสมุทรและมีท่าเรือที่สำคัญ 2 แห่ง ด้านหนึ่งอยู่ทางชายฝั่งทิศตะวันตก อีกด้านหนึ่งอยู่ชายฝั่งทิศตะวันออก  

หมวดหมู่:เมืองในประเทศฟินแลนด์
หมวดหมู่:เมืองหลวงในทวีปยุโรป
หมวดหมู่:หมู่เกาะโอลันด์
หมวดหมู่:ราชรัฐฟินแลนด์
ฟีโอโดซียา

**ฟีโอโดซียา** (, *Feodosiia*; , ; ) เป็นเมืองท่าและเมืองพักตากอากาศในประเทศยูเครน ตั้งอยู่ทางตะวันออกเฉียงใต้ของคาบสมุทรไครเมีย ชายฝั่งทะเลดำ เมืองนี้ในประวัติศาสตร์เรียกว่าเมือง คัฟฟา

## อ้างอิง

หมวดหมู่:ทะเลดำ
หมวดหมู่:นครในประเทศยูเครน
หมวดหมู่:เมืองในประเทศรัสเซีย
หมวดหมู่:กรณีพิพาทเรื่องอาณาเขตยูเครน
หมวดหมู่:ทัพเรือทะเลดำ
พูมี วงวิจิด

**พูมี วงวิจิด** (, เอกสารไทยบางแห่งทับศัพท์เป็น "ภูมี วงศ์วิจิตร"; 6 เมษายน พ.ศ. 2452 - 7 มกราคม พ.ศ. 2537) เป็นประธานาธิบดีลาวคนที่ 2 และรัฐบุรุษอาวุโสของสาธารณรัฐประชาธิปไตยประชาชนลาว

พูมี วงวิจิด เกิดเมื่อวันที่ 6 เมษายน พ.ศ. 2452 ที่แขวงเชียงขวาง ราชอาณาจักรลาว เป็นบุตรของข้าราชการพลเรือนสามัญ เขาเข้ารับการศึกษาที่เวียงจันทน์ หลังจากจบการศึกษา เขาก็ได้เข้ารับตำแหน่งเจ้าเมืองเชียงขวาง และเขาได้เข้าร่วมกับแนวลาวอิสระ จนกระทั่งลาวเป็นเอกราชจากฝรั่งเศส

หลังจากที่ล้มล้างราชอาณาจักรลาวแล้ว เจ้าสุภานุวงศ์ได้ขึ้นเป็นประธานาธิบดีลาว พูมีได้ดำรงตำแหน่งรองนายกรัฐมนตรีและรัฐมนตรีว่าการกระทรวงการศึกษาและการกีฬาของประเทศลาว เมื่อเจ้าสุภานุวงศ์ถูกบีบบังคับให้สละตำแหน่ง พูมีจึงได้ขึ้นเป็นประธานาธิบดีลาว และได้ลาออกจากตำแหน่งเพื่อให้ไกสอน พมวิหานดำรงตำแหน่งประธานาธิบดีลาวแทน

## อ้างอิง

* Lao Cultural Profiles 
* Obituary by Martin Stuart-Fox 
* New York Times, January 12, 1994

หมวดหมู่:ประธานาธิบดีลาว
หมวดหมู่:บุคคลจากแขวงเชียงขวาง
งูปะการังแปลง

**งูปะการังแปลง** หรือ **งูคอรัลแปลง** หรือ **งูท่อ** (; ) เป็นงูชนิดหนึ่ง และจัดเป็นเพียงชนิดเดียวและสกุลเดียวเท่านั้นที่อยู่ในวงศ์ Aniliidae

## รายละเอียด

กระดูกพรีแมคซิลลามีฟัน กระดูกแมคซิลลาเรียงตัวตามยาวและมีฟัน ช่องเปิดตาอยู่ตรงรอยต่อกระดูกฟรอนทัลกับกระดูกพาไรทัล ขากรรไกรล่างมีกระดูกโครนอยด์และกระดูกเดนทารีมีฟัน มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้จากช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว มีปอดข้างซ้ายแต่มีขนาดเล็ก มีท่อนำไข่ทั้งสองข้างและเจริญเท่ากัน

เป็นงูที่มีลำตัวกลม มีความยาวประมาณ 60 เซนติเมตร หางสั้นมาก มีเกล็ดปกคลุมลำตัวเรียบเป็นมัน เกล็ดด้านท้องใหญ่กว่าเกล็ดด้านหลังเล็กน้อย ลำตัวมีเป็นปล้องสีแดงสลับสีดำคล้ายคลึงกับงูปะการัง หรืองูคอรัล ซึ่งอยู่ในวงศ์งูพิษเขี้ยวหน้า (Elapidae) ที่มีพิษร้ายแรง แต่ความกว้างของปล้องสีแดงและปล้องสีดำไม่เท่ากัน และขอบของปล้องไม่เป็นเส้นตรง อาศัยอยู่ในโพรงหรือหลบซ่อนตัวอยู่ใต้กองใบไม้ในพื้นที่ป่า ออกหากินในเวลากลางคืน แต่อาจพบได้ในพื้นที่เกษตรกรรมหรือพื้นที่ ๆ มีกิจกรรมของมนุษย์ กินงู และจิ้งเหลนด้วงเป็นอาหาร ออกลูกเป็นตัว พบกระจายพันธุ์อยู่ในบริเวณตอนเหนือของทวีปอเมริกาใต้ จัดเป็นงูไม่มีพิษ 

## ชนิดย่อย

## อ้างอิง

## อ่านเพิ่ม

* Boos HEA. 2001. *The Snakes of Trinidad and Tobago*. College Station, Texas: Texas A&M University Press. .
* Martins M, Oliveira ME. 1999. Natural history of snakes in forests of the Manaus region, Central Amazonia, Brazil. *Herpetological Natural History* **6**: 78-150. PDF .

## แหล่งข้อมูลอื่น
*
*
* 

หมวดหมู่:งู
หมวดหมู่:สัตว์ที่พบในทวีปอเมริกาใต้
สกุลหลาวชะโอน

**สกุลหลาวชะโอน** หรือ ***Oncosperma*** เป็นสกุลของพืชในวงศ์ปาล์ม ประกอบด้วยสปีชีส์ที่สำคัญคือ:

**[[Oncosperma fasciculatum]]*
**[[Oncosperma horridum]]*
**[[Oncosperma platyphyllum]]*
**[[Oncosperma tigillarium]]*

หมวดหมู่:สกุลหลาวชะโอน
การป้อนกลับสถานะแบบเต็ม

**การป้อนกลับสถานะแบบเต็ม** (; ** FSF**) หรือ **การวางขั้ว** (pole placement) ซึ่งเป็นวิธีการออกแบบตัวควบคุมสำหรับป้อนกลับในทฤษฎีระบบควบคุม เพื่อวางขั้วของระบบวงปิดในเป็นไปในตำแหน่งที่ผู้ออกแบบต้องการในระนาบของผลการแปลงลาปลาซ (s-plane) โดยการวางขั้วในที่นี้หมายถึงการกำหนดค่าลักษณะเฉพาะของตัวระบบ (ค่าลักษณะเฉพาะเมทริกซ์ A ในสมการแบบจำลองปริภูมิสถานะ) นั้นมีความเกี่ยวพันกับเสถียรภาพของตัวระบบโดยตรงตามทฤษฎีระบบควบคุมเชิงเส้น และวิธีการนี้ใช้ได้กับเฉพาะระบบที่มีสภาพควบคุมได้เท่านั้น ซึ่งนั้นหมายความว่าในที่นี้เราถือว่าเราสามารถวัดค่าสถานะได้ทุกค่าจากตัวตรวจวัด ซึ่งเป็นกรณีที่อุดมคติมากในความเป็นจริง

## หลักการ
ถ้าระบบวงปิดสามารถเขียนให้อยู่ในรูปของสมการปริภูมิสถานะ ดังนี้แล้ว

:\dot{\underline{x}}=\mathbf{A}\underline{x}+\mathbf{B}\underline{u} 

:\underline{y} = \mathbf{C}\underline{x}+\mathbf{D}\underline{u}

ดังนั้นขั้ว (pole) ของระบบคือรากของสมการลักษณะเฉพาะ ที่มีรูปแบบดังนี้

:\left|s\textbf{I}-\textbf{A}\right|=0

เมื่อทำการป้อนกลับโดยใช้ค่าสถานะทุกตัว \underline{x} แล้ว (เพราะถือว่าเราสามารถวัดค่าสถานะได้ทุกค่าจากตัวตรวจวัด) สัญญาณขาเข้า \underline{u} คือ

:\underline{u}=-\mathbf{K}\underline{x}

แทนค่า \underline{u} ข้างต้นลงในสมการสถานะ จะได้ว่า

:\dot{\underline{x}}= (\mathbf{A}-\mathbf{B}\mathbf{K}) \underline{x} 

:\underline{y} = (\mathbf{C}-\mathbf{D}\mathbf{K}) \underline{x}

ขั้วของระบบที่ได้รับการป้อนกลับแล้วจะหาได้จากสมการลักษณะเฉพาะ \det\left[s\textbf{I}-\left (\textbf{A}-\textbf{B}\textbf{K}\right) \right] และโดยการเทียบสัมประสิทธิ์ ของสมการนี้กับ สมการลักษณะเฉพาะที่เราต้องการ ผู้ออกแบบก็จะสามารถหาค่าของเมทริกซ์ \textbf{K} ที่ใช้ในการควบคุมระบบให้มีขั้วตามสมการลักษณะเฉพาะที่เราต้องการได้

## ตัวอย่าง

พิจารณาสมการปริภูมิสถานะ

:\dot{\underline{x}}=\begin{bmatrix}0 & 1 \\ -2 & -3\end{bmatrix}\underline{x}+\begin{bmatrix} 0 \\ 1\end{bmatrix}\underline{u}

จะพบว่าเมื่อไม่มีการควบคุมนั้น ตัวระบบวงปิดมีขั้วที่ s=-1 และ s=-2 แต่ถ้าเราต้องการให้ระบบวงปิดมีขั้วที่ s=-1 และd s=-5 แทน (ซึ่งมีสมการลักษณะเฉพาะคือ s^2+6s+5=0)

ขั้นตอนการการป้อนกลับสถานะแบบเต็ม เป็นดังนี้คือ
กำหนดให้ ค่าคงที่ \mathbf{K}=\begin{bmatrix} k_1 & k_2\end{bmatrix} 

และสมการลักษณะเฉพาะของระบบที่ติดตัวแปร \mathbf{K}คือ

:\left|s\mathbf{I}-\left (\mathbf{A}-\mathbf{B}\mathbf{K}\right) \right|=\det\begin{bmatrix}s & -1 \\ 2+k_1 & s+3+k_2 \end{bmatrix}=s^2+ (3+k_2) s+ (2+k_1)

เมื่อทำการเทียบ สัมประสิทธิ์ของทั้งสองสมการลักษณะเฉพาะแล้วจะได้

:\mathbf{K}=\begin{bmatrix}3 & 3\end{bmatrix}

จะเห็นได้ว่าการกำหนดให้ \underline{u}=-\mathbf{K}\underline{x} (ซึ่งก็คือการป้อนสถานะแบบเต็มนั้นเอง) ทำให้ระบบวงปิดมีขั้วและคุณสมบัติตามที่เราต้องการนั้นเอง

**หมายเหตุ:** ตัวอย่างข้างต้นนี้สำหรับกรณี สัญญาณเข้าทางเดียวและสัญญาณขาออกทางเดียว (Single-Input and Single-Output)  เท่านั้น ในกรณี สัญญาณขาเข้าหลายทางและสัญญาณขาออกหลายทาง (Multiple-Input and Multiple-Output) ค่าเมทริกซ์ \textbf{K} อาจจะมีได้หลายค่าและให้ผลต่อระบบวงปิดในแบบเดียวกัน ดังนั้นการเลือกใช้ **K** ที่ดีที่สุดและเหมาะกับสภาพความเป็นจริงของปัญหาก็เป็นอีกประเด้นหนึ่งที่ผู้ออกแบบต้องพิจารณา ซึ่งโดยปรกติแล้วเราจะนิยมใช้วิธีการ linear-quadratic regulator กันมากกว่า

## อ้างอิง

## ดูเพิ่ม
* Pole splitting
* Step response
* ทฤษฎีระบบควบคุม
* ระบบควบคุมพีไอดี
ป
สมเจต พยัฆโส

**สรณาวินท์​ พยัฆโสภณ​พร​กุล** เกิดเมื่อวันที่ 4 กุมภาพันธ์ พ.ศ. 2505 ที่อำเภอเสนา จังหวัดพระนครศรีอยุธยา เป็นนักแสดงไทยที่มีชื่อเสียงจากบทบาท **เฮียหมู** เจ้าของร้านขายข้าวและของชำ ในซิตคอมเรื่อง *[[บางรักซอย 9]]*

สรณาวินท์เป็นหลานบุญธรรมของหอมหวล นาคศิริ ลิเกชื่อดัง อาชีพหลักก่อนจะเข้าวงการจึงขายข้าวราดแกง และเป็นนักแสดงตลกสังกัดคณะ โย่ง เชิญยิ้ม และ สุเทพ สีใส ตามลำดับ ภายหลังสมเจตได้รับคัดเลือกเข้าเป็นนักแสดงสมทบในละครเรื่อง *[[เฮง เฮง เฮง]]*, *บางรักซอย 9* และ *[[ลูกพี่ลูกน้อง (ละครโทรทัศน์)|ลูกพี่ลูกน้อง]]* ตามลำดับ นอกจากการแสดงแล้ว สรณาวินท์​ยังเป็นนักกิจกรรมการกุศลด้วย

ปี พ.ศ. 2551 สรณาวินท์​เคยเล่นมิวสิกวิดีโอ ชุด เมื่อยามบ้านปี่ที่ 3 ของ ศิริพร อำไพพงษ์

ส่วนชีวิตครอบครัวนั้น สรณาวินท์​สมรสกับ ธัญญาลักษณ์ พยัฆโสภณพรกุล มีบุตรด้วยกัน 3 คน

## ผลงาน
### ละครโทรทัศน์

### ภาพยนตร์

* พ.ศ. 2545 ผีหัวขาด
* พ.ศ. 2549 ลูกตลกตกไม่ไกลต้น
* พ.ศ. 2551 บ้านผีปอบ 2008
* พ.ศ. 2553 8E88 แฟนลั้ลลา
* พ.ศ. 2553 สาระแนสิบล้อ
* พ.ศ. 2553 สาระแนเห็นผี
* พ.ศ. 2568 เดอะสโตน พระแท้ คนเก๊

### ละครชุด

### ซิทคอม

## อ้างอิง
http://www.siamdara.com/Variety/101207_0882.html 

หมวดหมู่:บุคคลที่เกิดในปี พ.ศ. 2505
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอเสนา
หมวดหมู่:นักแสดงตลกชายไทย
หมวดหมู่:นักแสดงลิเก
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงตลกไทย
เอสวอยซ์

**เอสวอยซ์** () เป็นซอฟต์แวร์ผู้ช่วยปัญญา (Intelligent personal assistant) และ ผู้นำร่องความรู้ (knowledge navigator) โดยถูกติดตั้งอยู่บนซัมซุง กาแลคซีเอส 3, ซัมซุง กาแลคซี โน้ต 2, ซัมซุง กาแลคซี โน้ต 10.1, ซัมซุง กาแลคซีเอส 3 มินิ, ซัมซุง กาแลคซีเอส 4, ซัมซุง กาแลคซี โน้ต 8.0, ซัมซุง กาแลคซี สเตลลาร์, ซัมซุง กาแลคซีเอส 2พลัส, ซัมซุง กาแลคซี แกรนด์, ซัมซุง กาแลคซี คาเมรา และ ซัมซุง กาแลคซี เอ็กซ์เพรส ซึ่งจะช่วยตอบคำถามจากผู้ใช้, ให้คำแนะนำต่างๆ รวมไปถึงการเข้าถึงเว็บไซต์บนอินเทอร์เน็ต โดยซอฟต์แวร์นี้มีฐานข้อมูลบนวลิงโก (Vlingo) 

## ดูเพิ่ม
*ซีรี, ซอฟต์แวร์ผู้ช่วยปัญญาบนอุปกรณ์ไอโอเอส
*กูเกิลนาว ซอฟต์แวร์ผู้ช่วยปัญญาบนอุปกรณ์แอนดรอยด์ 4.1 "เจลลีบีน"

## อ้างอิง

หมวดหมู่:ซอฟต์แวร์
หมวดหมู่:ปัญญาประดิษฐ์
หมวดหมู่:ซอฟต์แวร์บนแอนดรอยด์
กูเกิล นาว

**กูเกิลนาว** () เป็นซอฟต์แวร์ผู้ช่วยปัญญา (Intelligent personal assistant) สำหรับอุปกรณ์ของกูเกิล ที่ใช้ระบบปฏิบัติ

การแอนดรอยด์ ซึ่งเป็นส่วนเสริมของโปรแกรมประยุกต์กูเกิล เสิร์ช โดยกูเกิลนาวมีส่วนต่อประสานกราฟิกกับผู้ใช้ ที่จะช่วยตอบคำถามของผู้ใช้, ให้คำแนะนำ และเข้าถึงเว็บไซต์ผ่านอินเทอร์เน็ต โดยกูเกิลนาวจะส่งข้อมูลเมื่อผู้ใช้ถามคำถาม กูเกิลนาวถูกเปิดตัวพร้อมกับแอนดรอยด์ 4.1 "เจลลีบีน" และมาพร้อมกับระบบเจลลีบีนในการใช้งาน ซึ่งอุปกรณ์เครื่องแรกที่รองรับคือ กาแลคซี เน็กซัส และได้รางวัลจาก ป็อบปูลาร์ไซเอนซ์ (Popular Science) เป็นรางวัลนวัตกรรมแห่งปี พ.ศ. 2555 (Innovation of the Year 2012)

## ดูเพิ่ม
* ซีรี — ซอฟต์แวร์ผู้ช่วยปัญญาบนอุปกรณ์ไอโอเอส ของแอปเปิล
* เอสวอยซ์ — ซอฟต์แวร์ผู้ช่วยปัญญาบนอุปกรณ์ที่ใช้ระบบปฏิบัติการแอนดรอยด์ 4.1 "เจลลีบีน" ของซัมซุง

## อ้างอิง

หมวดหมู่:ซอฟต์แวร์
หมวดหมู่:ปัญญาประดิษฐ์
หมวดหมู่:ซอฟต์แวร์บนแอนดรอยด์
วอลเลย์บอลเวิลด์กรังด์ปรีซ์ 2005

**[[วอลเลย์บอลเวิลด์กรังด์ปรีซ์]] 2005**  เป็นการแข่งขันวอลเลย์บอลหญิง จำนวน 12 ทีม เริ่มทำการแข่งขันตั้งแต่วันที่ 27 มิถุนายน – 10 กรกฎาคม พ.ศ. 2005 ที่เซ็นไดยิมเนเซียม เมืองเซ็นได ญี่ปุ่นโดยการแข่งขันในรอบคัดเลือก เริ่มตั้งแต่วันที่ 27 มิถุนายน – 10 กรกฎาคม พ.ศ. 2005 ส่วนรอบชิงชนะเลิศ ในวันที่ 27 กรกฎาคม พ.ศ. 2005

## ประเทศที่เข้าร่วมแข่งขัน
### การคัดเลือก

* [1] คัดเลือก 3 ทีมที่ดีที่สุดจากการแข่งขันวอลเลย์บอลหญิงรอบคัดเลือกโซนยุโรป 2004 ส่วนอิตาลี ได้สิทธิ์ไวน์การ์ดเข้าแข่งโดยอัตโนมัติ
* [2] คัดเลือกจาก 2 ทีมที่ดีที่สุดของอเมริกาใต้ และ 4 ทีมที่ดีที่สุดของ NORCECA จากการแข่งขัน 2014 Pan-American Cup รอบคัดเลือก
* [3] ทีมที่ดีที่สุดจากทวีปเอเชียที่ได้อันดับดีที่สุดในตารางคะแนนสะสมอันดับโลก

## ปฏิทินการแข่งขัน

## สัปดาห์ที่ 1 (24-26มิถุนายน 2005)
### กลุ่ม A
***สนามแข่งขัน**: สนามกีฬาในร่มแห่งชาติโยโยงิ โตเกียว


*June 24


*June 25


*June 26



### กลุ่ม B
***สนามแข่งขัน**: เรจจิโอ คาราเบรีย เรจจิโอ


*June 24


*June 25


*June 26


### กลุ่ม C
***สนามแข่งขัน**: ศูนย์กีฬาในร่มหนิงป่อ เบ่ยหลุน หนิงป่อ


*June 24


*June 25


*June 26



## สัปดาห์ที่ 2 (1 – 3 กรกฎาคม พ.ศ. 2005)
### กลุ่ม D
***สนามแข่งขัน**: Seoul Student Gymnasium โซล


*July 1


*July 2


*July 3


### กลุ่ม E
***สนามแข่งขัน**: มาเก๊า ฟอรั่ม สเตเดียม มาเก๊า


*July 1


*July 2


*July 3



### กลุ่ม F
***สนามแข่งขัน**: ฟิลสปอร์ตอารีน่า มะนิลา


*July 1


*July 2


*July 3



## สัปดาห์ที่ 3 (8 – 10 กรกฎาคม พ.ศ. 2005)
### กลุ่ม G
***สนามแข่งขัน**: ฮ่องกง โคลีเซียม ฮ่องกง


*July 8


*July 9


*July 10



### กลุ่ม H
***สนามแข่งขัน**: ยิมเนเซียมไทเป ไต้หวัน


*July 8


*July 9


*July 10


### กลุ่ม I
***สนามแข่งขัน**: เอ็มซีซีฮอล เดอะมอลล์ บางกะปิ กรุงเทพมหานคร


*July 8


*July 9


*July 10



## ผลการแข่งขันรอบคัดเลือก



## รอบสุดท้าย
***สนามแข่งขัน**: เซ็นไดยิมเนเซียม เซ็นได



*Wednesday July 13


*Thursday July 14


*Saturday July 16


*Sunday July 17


*Monday July 18



## อันดับการแข่งขัน



## รางวัลรายบุคคล

***ผู้เล่นทรงคุณค่า**:
**

***Best Scorer**:
**

***Best Spiker**:
**

***Best Blocker**:
**

***Best Server**:
**

***Best Digger**:
**

***Best Setter**:
**

***Best Receiver**:
**

***Best Libero**:
**



## อ้างอิง
* FIVB
* CEV Results 

2005
หมวดหมู่:วอลเลย์บอลในปี พ.ศ. 2548
ว
ว
2
พระเจ้ามีแกลแห่งโปรตุเกส

**พระเจ้ามีแกลที่ 1 แห่งโปรตุเกส** (; 26 ตุลาคม พ.ศ. 2345 ในลิสบอน - 14 พฤศจิกายน พ.ศ. 2409 ในชลูส์ คาร์ลส์โฮเฮ, บาวาเรีย) ทรงได้รับพระราชสมัญญาว่า "ผู้สมบูรณาญาสิทธิ์" () หรือ "ผู้อนุรักษนิยม" () ทรงเป็นพระมหากษัตริย์แห่งราชอาณาจักรโปรตุเกสระหว่างปีพ.ศ. 2371 ถึงพ.ศ. 2377 เป็นพระราชบุตรพระองค์ที่ 7 และพระราชโอรสพระองค์ที่ 3 ในพระเจ้าโจเอาที่ 6 แห่งโปรตุเกสกับเจ้าหญิงคาร์ลอตา โจวควินาแห่งสเปน

หลังจากที่ทรงลี้ภัยซึ่งมีผลมาจากทรงมีส่วนร่วมในปฏิบัติการกบฏเมษายน อิงฟังตึมีแกลเสด็จกลับโปรตุเกสในฐานะผู้สำเร็จราชการแทนพระองค์ในพระราชนัดดาของพระองค์ สมเด็จพระราชินีนาถมาเรียที่ 2 แห่งโปรตุเกสและเพื่อจะทรงมาเป็นพระราชสวามีของพระราชนัดดา ในฐานะผู้สำเร็จราชการแทนพระองค์ พระองค์ทรงอ้างสิทธิในราชบัลลังก์โปรตุเกสเนื่องจากตามที่เรียกว่ากฎหมายพื้นฐานแห่งราชอาณาจักรของพระเชษฐาของพระองค์ พระเจ้าเปดรูที่ 4 แห่งโปรตุเกส และนั่นจึงทำให้พระราชธิดาของพระเจ้าเปดรูต้องสูญเสียสิทธิในช่วงเวลาที่พระเจ้าเปดรูได้ทำสงครามกับโปรตุเกสและกลายเป็นพระประมุขในรัฐอธิปไตยต่างชาติ (จักรวรรดิบราซิล) อิงฟังตึมีแกลทรงปราบดาภิเษกเป็น **พระเจ้ามีแกลแห่งโปรตุเกส** เหตุนี้จึงนำไปสู่สถานการณ์ทางการเมืองที่ยุ่งยาก โดยมีผู้คนจำนวนมากถูกสังหาร, จับกุม, ข่มเหง หรือถูกเนรเทศ และที่ซึ่งนำไปสู่จุดสูงสุดที่เรียกว่า สงครามเสรีนิยมโปรตุเกส ระหว่างกลุ่มเผด็จการสมบูรณาญาสิทธิราชย์กับกลุ่มรัฐธรรมนูญก้าวหน้า ในที่สุด พระเจ้ามีแกลทรงพ่ายแพ้และทรงถูกขับออกจากราชบัลลงก์และทรงดำรงพระชนม์ชีพอีก 32 ปีในการถูกเนรเทศ

## พระมเหสีและพระโอรสธิดา
### เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก
ในปีพ.ศ. 2394 พระองค์ทรงอภิเษกสมรสกับเจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก ซึ่งมีพระราชโอรสหนึ่งพระองค์และพระราชธิดาหกพระองค์ร่วมกัน ได้แก่

### อันโตเนีย ฟรานซิสกา ริเบย์โร โด คาร์โม
พระองค์ทรงมีความสัมพันธ์อย่างลับๆกับอันโตเนีย ฟรานซิสกา ริเบย์โร โด คาร์โม มีธิดาร่วมกัน 1 คน ได้แก่

## พระราชตระกูล

## ดูเพิ่ม
* มีแกลลิสต์
* พระราชสันตติวงศ์ในพระเจ้าฌูเอาที่ 6 แห่งโปรตุเกส

## อ้างอิง
**หมายเหตุ**

**แหล่งข้อมูล**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Law of his banishment  (19 December 1834)
* Diccionario Histórico ('''') – (*Portuguese*) website on the life of Miguel
* 

หมวดหมู่:บุคคลที่เกิดในปี พ.ศ. 2345
หมวดหมู่:บุคคลที่เสียชีวิตในปี พ.ศ. 2409
ม
หมวดหมู่:ผู้สำเร็จราชการแทนพระองค์
หมวดหมู่:เจ้าชายโปรตุเกส
หมวดหมู่:บุคคลจากลิสบอน
ม
วอลเลย์บอลเวิลด์กรังด์ปรีซ์ 2006

**[[วอลเลย์บอลเวิลด์กรังด์ปรีซ์]] 2006** เป็นการแข่งขันวอลเลย์บอลหญิง จำนวน 12 ทีม เริ่มทำการแข่งขันตั้งแต่วันที่ 16 สิงหาคม - 9  กันยายน, 2006 ที่สนามเรจจิโอ คาราเบรีย เมืองเรจจิโอ อิตาลีโดยการแข่งขันในรอบคัดเลือก เริ่มตั้งแต่วันที่ 16 สิงหาคม – 3 กันยายน ค.ศ. 2006 ส่วนรอบชิงชนะเลิศ ในวันที่ 6 - 9 กันยายน ค.ศ. 2006

## ประเทศที่เข้าร่วมแข่งขัน
### การคัดเลือก

* [1] คัดเลือก 3 ทีมที่ดีที่สุดจากการแข่งขันวอลเลย์บอลหญิงรอบคัดเลือกโซนยุโรป 2006 ส่วนอิตาลี ได้สิทธิ์ไวน์การ์ดเข้าแข่งโดยอัตโนมัต
* [2] คัดเลือกจาก 2 ทีมที่ดีที่สุดของอเมริกาใต้ และ 4 ทีมที่ดีที่สุดของ NORCECA จากการแข่งขัน 2006 Pan-American Cup รอบคัดเลือก.
* [3] ทีมที่ดีที่สุดจากทวีปเอเชียที่ได้อันดับดีที่สุดในตารางคะแนนสะสมอันดับโลก

## ปฏิทินการแข่งขัน

## สัปดาห์ที่ 1 (18-20 สิงหาคม 2006)
### กลุ่ม A
***สนามแข่งขัน**: อะริอะเกะคอลิเซียม, โตเกียว
**2006-08-18

**2006-08-19

**2006-08-20


### กลุ่ม B
***สนามแข่งขัน**: ฮ่องกง โคลีเซียม ฮ่องกง.
**2006-08-18

**2006-08-19

**2006-08-20



### กลุ่ม  C
***สนามแข่งขัน**: Luczniczka Bydgoszcz, Poland
**2006-08-16

**2006-08-16

**2006-08-18



## สัปดาห์ที่ 2 (25-27 สิงหาคม 2006)
### กลุ่ม D
***สนามแข่งขัน**: ฟอร์รั่ม เดอ มาเก๊า, มาเก๊า
**2006-08-25

**2006-08-26

**2006-08-27



### กลุ่ม E
***สนามแข่งขัน**: Jansil Indoor Gym โซล
**2006-08-25

**2006-08-26

**2006-08-27


### กลุ่ม F
***สนามแข่งขัน**: Taipei Municipal Gym ไทเป
**2006-08-25

**2006-08-26

**2006-08-27



## สัปดาห์ที่ 3 (1–3 กันยายน 2006)
### กลุ่ม G
***สนามแข่งขัน**: ศูนย์กีฬาในร่มหนิงป่อ เบ่ยหลุน, หนิงป่อ
**2006-09-01

**2006-09-02

**2006-09-03



### กลุ่ม H
***สนามแข่งขัน**: สนามกีฬานิมิบุตร กรุงเทพมหานคร
**2006-09-01

**2006-09-02

**2006-09-03



### กลุ่ม I
***สนามแข่งขัน**:โมโมทาโร่ อารีน่า โอะกะยะมะ
**2006-09-01

**2006-09-02

**2006-09-03

## รอบสุดท้าย
* อิตาลีในฐานะชาติเจ้าภาพ และ อีก 5 ทีมจากรอบคัดเลือก ที่มีคะแนนสูงสุด เข้าแข่งขันในรอบสุดท้าย ที่PalaCalafiore ในเรจจิโอ คาราเบรีย เมืองเรจจิโอ ตั้งแต่วันที่ 6 - 9 กันยายน, 2006

### กลุ่ม A


*พุธ 6 กันยายน


*พฤหัสบดี 7 กันยายน


*ศุกร์ 8 กันยายน


### กลุ่ม B


*พุธ 6 กันยายน


*พฤหัส 7 กันยายน


*ศุกร์ 8 กันยายน


### รองรองชนะเลิศ
*เสาร์ 9 กันยายน


### รอบชิงชนะเลิศ
*เสาร์ 9 กันยายน — **ชิงที่ 5**


*Sunday September 10 — **ชิงเหรียญทองแดง**


*อาทิตย์ 10 กันยายน — **ชิงเหรียญทอง**



## อันดับการแข่งขัน



## รางวัลรายบุคคล

***ผู้เล่นทรงคุณค่า**:
**

***Best Scorer**:
**

***Best Spiker**:
**

***Best Blocker**:
**

***Best Server**:
**

***Best Libero**:
**

***Best Setter**:
**



## อ้างอิง
* FIVB
* CEV Results 

2006
หมวดหมู่:วอลเลย์บอลในปี พ.ศ. 2549
ว
ว
2
นกกางเขนดง

**นกกางเขนดง** หรือ **นกบินหลาดง** (; ) เป็นนกที่อยู่ในวงศ์ Muscicapidae มีความสัมพันธ์อย่างใกล้ชิดกับนกกางเขนบ้าน แตกต่างกันที่นกกางเขนดงจะมีสีสันบริเวณท้องเป็นสีแดงอมน้ำตาลสดใส และมีสัดส่วนหางยาวกว่าปีกและลำตัวมาก มีเสียงร้องเพลงไพเราะ ชาวตะวันตกที่เข้าไปในอินเดียและพบนกชนิดนี้เข้าได้เรียกว่านกไนติงเกลแห่งอินเดีย

## ลักษณะ
 
ลักษณะโดยทั่วไปของนกกางเขนดง จะมีปากหนา ตรง ส่วนปลายของปากบนงุ้มลงเล็กน้อย ความยาวของปากมากกว่าครึ่งของความยาวหัว มีขนแข็ง สั้น ที่มุมปาก  มีปีกมนกลม ส่วนขนที่ปลายปีกจะมี 10 เส้น ขนบริเวณหางมี 12 เส้น ขนหางเป็นคู่ซึ่งแต่ละคู่จะยาวลดหลั่นกันไป ขาและนิ้วเท้าใหญ่ มีความแข็งแรง ทำให้สามารถกระโดดได้อย่างคล่องแคล่ว ท่อนล่างของขาเป็นเกล็ดขนาดใหญ่เหมือนปลอกปกคลุมขา ส่วนนิ้วเท้าจะยื่นไปข้างหน้า 3 นิ้ว และยื่นไปข้าง หลัง 1 นิ้ว เหมาะแก่การเกาะกิ่งไม้และการกระโดด มีความยาวจากปลายปากจรดปลายหางประมาณ 28 ซม. โดยหางจะมีความยาวประมาณ15 - 19 ซม. ส่วนนกกางเขนบ้านมีหางยาวประมาณ 9 ซม. 
 
**ตัวผู้:** จะมีสีดำ เหลือบน้ำเงิน บริเวณ หัว คอ หน้าอก หลัง ไหล่ รวมทั้งขนคลุมปีก  ตัดกับตะโพก ขนคลุมที่โคนหางเป็นสีขาวบริสุทธิ์ จนสามารถเห็นได้อย่างชัดเจน ขนบริเวณกลางปีกมีสีดำด้านๆ ส่วนขนหาง 2 คู่ล่างสุดมีสีขาวปลอดทั้งเส้น ด้านล่างของลำตัวส่วนที่ถัดจากหน้าอกลงมา จนถึงท้องจนถึงขนคลุมใต้โคนหางมีสีน้ำตาลแกมแดง ลักษณะสีโดยรวมของสีคือมีสีตัดกันถึง 3 สี คือ สีดำ ขาว และ น้ำตาลแกมแดง มีม่านตาเป็นสีน้ำตาลเข้ม ปากสีดำสนิท ส่วนขา นิ้วเท้า และ เล็บ มีสีเนื้อจางๆ 
thumb|เสียงร้อง|left 
**ตัวเมีย:** จะมีหางสั้นกว่าตัวผู้ ขนที่ หัว คอ หน้าอก หลัง เป็นสีเทาคล้ำ บริเวณกระหม่อม และ หลังไหล่ อาจมีเหลือบเป็นมันเล็กน้อย ขนที่กลางปีก ปลายปีก และขนหาง 2 คู่บน มีสีเทาคล้ำๆ ซึ่งจะมีขนหางอยู่ 2 คู่ ที่ถัดลงไปจะมีสีเทาคล้ำครึ่งโคนส่วนครึ่งปลายสีขาว ขนหาง 2 คู่ล่างสุด มีสีขาวปลอดทั้งเส้น สะโพกและขนคลุมบนโคนหางสีขาว ด้านล่างของลำตัวสีส้มอมน้ำตาล ม่านตาสีน้ำตาลเข้ม ขา นิ้วเท้า และ เล็บ มีสีเนื้อจางๆ เหมือตัวผู้

## อ้างอิง

## แหล่งข้อมูลอื่น

หมวดหมู่:นกที่พบในประเทศไทย
หมวดหมู่:วงศ์นกจับแมลงและนกเขน
หมวดหมู่:นกที่พบในประเทศอินเดีย
ซัมซุง กาแลคซีเอส 3 มินิ

**ซัมซุง กาแลคซี เอส 3 มินิ** () เป็นสมาร์ตโฟน ที่ใช้ระบบปฏิบัติการแอนดรอยด์ ถูกเปิดตัวเมื่อเดือนตุลาคม พ.ศ. 2555 และวางขายในเดือนพฤศจิกายน พ.ศ. 2555 โดยเอส 3 มินิ มีจอ 4 นิ้ว จอซูเปอร์อโมเลด ใช้หน่วยประมวลผล ดูอัล-คอร์, แรม 1 จิกะเฮิรตซ์, กล้องหลัก 5 ล้านพิกเซล และมีกล้องหน้าสำหรับใช้วิดีโอคอลล์ หรือถ่ายภาพตนเองโดยมาพร้อมแอนดรอยด์ 4.1.1 เจลลีบีน และสามารถอัปเดตเป็น แอนดรอยด์ 4.1.2 ได้

## อ้างอิง

หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
หมวดหมู่:สมาร์ตโฟน
หมวดหมู่:ผลิตภัณฑ์ที่เปิดตัวในปี พ.ศ. 2555
โฮลี

thumb|250px|ผู้เข้าร่วมเทศกาลในสหรัฐ
thumb|250px|ผงสี
**โฮลี** (; ; ; ; ) คำว่า "โฮลี" หมายถึง "การส่งท้ายปีเก่า" เป็นเทศกาลฉลองรื่นเริงที่มีพื้นเพมาจากความเชื่อในศาสนาฮินดูในช่วงฤดูใบไม้ผลิ  โดยชาวฮินดูจะออกมาเล่นสาดสีใส่กัน

โฮลีจัดขึ้น 2 วันในช่วงเดือนมีนาคม (แรม 1 ค่ำ เดือน 4) เทศกาลนี้เรียกอีกอย่างว่า "เทศกาลแห่งสีสัน" เนื่องจากผู้คนจะออกมาเฉลิมฉลองด้วยการสาดสีหรือป้ายสี ซึ่งเป็นฝุ่นผงใส่กัน ด้วยสีสันต่าง ๆ อย่างสนุกสนาน ซึ่งการสาดสีใส่กันนี้สันนิษฐานว่า เป็นพื้นเพที่ประเทศต่าง ๆ ในภูมิภาคเอเชียตะวันออกเฉียงใต้รับมา และปรับเปลี่ยนเป็นการสาดน้ำใส่กันแทน คือ สงกรานต์

ฝุ่นผงสีที่ใช้สาดกันนั้นจะทำมาจากธรรมชาติ เช่น ดอกทองกวาว, บีทรูท, ขมิ้น อันเป็นนัยที่บ่งบอกถึงการสิ้นสุดของฤดูหนาวและเข้าสู่ฤดูใบไม้ผลิ มีขนมที่ทำเพื่อรับประทานโดยเฉพาะในเทศกาลนี้ ที่ทำมาจากนมและนมเปรี้ยวเป็นหลัก เชื่อกันว่าหากได้รับประทานขนมด้วยจิตใจเบิกบานจะเป็นนิมิตรหมายที่ดีของการเริ่มต้นปีใหม่ 

การสาดสีใส่กันนั้น เชื่อว่า เป็นการปัดเป่าสิ่งชั่วร้าย มีปกรณัมมากมายเกี่ยวกับที่มาของเทศกาลนี้ แต่ที่เชื่อกันมากที่สุด คือ การเฉลิมฉลองที่พระวิษณุ หนึ่งในตรีมูรติ เอาชนะนางมารโหลิกา ซึ่งเป็นน้องสาวของหิรัณยกศิปุ ที่ดูหมิ่นผู้ที่นับถือพระองค์ ทำให้นางมารถูกไฟแผดเผาจนมอดไหม้ วันก่อนการสาดสีจะมีการก่อกองไฟเพื่อชำระล้างสิ่งไม่ดีไปจากจิตใจ

การสาดสีจะเล่นกันเฉพาะช่วงเช้าจนถึงเที่ยงวันเท่านั้น จากนั้น ผู้คนก็จะแยกย้ายไปพักผ่อน เมื่อตกเย็นจะออกมาพบปะสังสรรค์กัน แจกขนมหวานและสวมกอดกัน เทศกาลโฮลี่จึงถือเป็นเทศกาลแห่งมิตรภาพ มิตรสหายได้แสดงไมตรีเข้าสวมกอดกัน  ผู้ที่เคยขัดแย้งกันก็จะได้ปรับความเข้าใจกัน

โฮลีมักจัดในประเทศอินเดียและเนปาลเป็นหลัก แต่ยังมีการเฉลิมฉลองโดยชาวฮินดูกลุ่มน้อยในบังกลาเทศและปากีสถานด้วย เช่นเดียวกับประเทศประชากรเชื้อสายอินเดียพลัดถิ่นขนาดใหญ่ที่นับถือศาสนาฮินดู เช่น ซูรินาม มาเลเซีย กายอานา แอฟริกาใต้ ตรินิแดดและโตเบโก สหราชอาณาจักร สหรัฐอเมริกา มอริเชียส ฟิจิ และไทย

## อ้างอิง

## แหล่งข้อมูลอื่น


หมวดหมู่:วันสำคัญทางศาสนาฮินดู
หมวดหมู่:การฉลองปีใหม่
หมวดหมู่:พระวิษณุ
หมวดหมู่:เทศกาลฮินดู
หมวดหมู่:เทศกาลเนปาล
หมวดหมู่:เทศกาลในประเทศอินเดีย
หมวดหมู่:ประเพณีอินเดีย
หมวดหมู่:วันสำคัญในเดือนกุมภาพันธ์
หมวดหมู่:วันสำคัญในเดือนมีนาคม
รีวตาโร ฮาชิโมโตะ

**รีวตาโร ฮาชิโมโตะ** () อดีตนายกรัฐมนตรีของญี่ปุ่นคนที่ 53 (ลำดับที่ 82 และ 83) เข้าสู่วงการเมืองแทนบิดาที่เสียชีวิตลงขณะมีอายุเพียง 26 ปี มีบุคลิกโดดเด่น แต่งกายภูมิฐาน เป็นขวัญใจของผู้มีสิทธิเลือกตั้งที่เป็นสตรี ได้รับเลือกตั้ง 11 สมัยติดต่อกัน 

## ประวัติ
นายรีวตาโร ฮาชิโมโตะ เกิดเมื่อวันที่ 29 กรกฎาคม พ.ศ. 2480 จบการศึกษาด้านรัฐศาสตร์จากมหาวิทยาลัยเคโอ เป็นบุตรของนายเรียวโงะ ฮาชิโมโตะ อาชีพรับราชการผู้มีความสามารถแต่ร่างกายพิการมาตั้งแต่ครั้งเยาว์วัย คราวสงครามโลกครั้งที่สองสิ้นสุดลงใหม่ ๆ เรียวโงะเป็นผู้มีบทบาทอย่างแข็งขันและโดดเด่นในการหาทางช่วยเหลือเหล่าทหารผ่านศึก และครอบครัวของทหารที่เสียชีวิตในช่วงสงคราม ประเทศญี่ปุ่นและประชาชนในฐานะผู้แพ้สงครามต้องอดอยาก ยากแค้น เรียวโงะได้ทำการก่อตั้งสมาคมช่วยเหลือผู้ได้รับเคราะห์กรรมจากสงครามขึ้น ส่งผลให้สมาคมนี้กลายมาเป็นกลไกทางการเมืองที่สำคัญยิ่งของเรียวโงะและพรรคเสรีประชาธิปไตย ภายหลังเรียวโงะบิดาของนายรีวตาโรถึงแก่กรรมในปี พ.ศ. 2506 รีวตาโรก็เข้าสืบทอดทายาททางการเมืองของบิดาและได้รับการเลือกตั้งให้เป็นสมาชิกสภาผู้แทนราษฎรติดต่อกันถึง 11 สมัย ขึ้นดำรงตำแหน่งนายกรัฐมนตรีของญี่ปุ่น 2 สมัยเมื่อวันที่ 11 มกราคม พ.ศ. 2539 จนถึง 30 กรกฎาคม พ.ศ. 2541

ปี พ.ศ. 2541 รีวตาโร ลาออกจากตำแหน่งนายกรัฐมนตรีเพื่อแสดงความรับผิดชอบในความผิดพลาดของตนเองที่ทำให้พรรคพ่ายแพ้การเลือกตั้งและนายเคโซ โอบูจิ ขึ้นเป็นนายกรัฐมนตรีแทน อย่างไรก็ตามภายหลังพ้นตำแหน่งนายกรัฐมนตรี รีวตาโรประสบปัญหาด้านสุขภาพได้เข้ารับการผ่าตัดในช่องท้อง และเสียชีวิตลงเมื่อวันที่ 1 กรกฎาคม พ.ศ. 2549 ที่กรุงโตเกียว ประเทศญี่ปุ่น ขณะมีอายุได้ 68 ปี

## อ้างอิง

หมวดหมู่:นายกรัฐมนตรีญี่ปุ่น
หมวดหมู่:บุคคลในยุคเฮเซ
หมวดหมู่:บุคคลจากจังหวัดโอกายามะ
หมวดหมู่:ศิษย์เก่าจากมหาวิทยาลัยเคโอ
วงศ์สนทะเล

วงศ์สนทะเล หรือ **Casuarinaceae** เป็นวงศ์ของพืชมีดอกในอันดับ Fagales ประกอบด้วย 4 สกุล มี 70 ชนิด มีทั้งไม้ยืนต้นและไม้พุ่ม เป็นไม้พื้นเมืองของโลกเก่าในเขตร้อนตั้งแต่ อินโด-มลายา ออสเตรเลีย และหมู่เกาะในมหาสมุทรแปซิฟิก ในช่วงเวลาหนึ่งทุกสปีชีส์ในวงศ์นี้จัดอยู่ในสกุลเดียวคือ *Casuarina* ทั้งสิ้น ต่อมาระหว่าง พ.ศ. 2523 - 2531 ได้มีการแยกสกุลเหล่านี้ออกมาเป็นสกุล *[[Allocasuarina]]*, *[[Casuarina]]*, *[[Ceuthostoma]]*, และ *[[Gymnostoma]]* ในระบบ Wettstein วงศ์นี้อยู่ในอันดับ Verticillatae เช่นเดียวกับระบบ Englerส่วนระบบ Cronquist และ Kubitzki จัดให้อยู่ในอันดับ Casuarinales

## อ้างอิง

## แหล่งข้อมูลอื่น

*Research team from IRD working on *[[Frankia]]*-Casuarinaceae mycorrhizal and nitrogen-fixing symbioses
คำประกาศเจตนารัสเซลล์–ไอน์สไตน์

**แถลงการณ์รัสเซลล์–ไอน์สไตน์** เป็นแถลงการณ์ของเบอร์ทรันด์ รัสเซลล์ในกรุงลอนดอน เมื่อวันที่ 9 กรกฎาคม ค.ศ. 1955 ระหว่างสงครามเย็น แถลงการณ์นี้มีสาระสำคัญเน้นย้ำถึงภัยจากอาวุธนิวเคลียร์และเรียกร้องให้ผู้นำชาติต่าง ๆ หามติร่วมกันเพื่อป้องกันความขัดแย้งในระดับนานาชาติ ผู้ลงนามในแถลงการณ์นี้ประกอบด้วยนักวิทยาศาสตร์และปัญญาชนชั้นนำ รวมถึงอัลเบิร์ต ไอน์สไตน์ที่ลงนามก่อนเสียชีวิตในวันที่ 18 เมษายน ค.ศ. 1955 ไม่กี่วัน หลังจากประกาศไม่นาน ไซรัส เอส. อีตันได้เสนอและสนับสนุนให้จัดการประชุมดังกล่าวขึ้น ดังที่ได้เรียกร้องไว้ในแถลงการณ์ โดยจัดในพักวอช รัฐโนวาสโกเชีย ประเทศแคนาดา ซึ่งเป็นบ้านเกิดของอีตัน การประชุมดังกล่าวมีขึ้นในเดือนกรกฎาคม ค.ศ. 1957 และถือเป็นการประชุมครั้งแรกของการประชุมพักวอชว่าด้วยวิทยาศาสตร์และกิจการโลก

## พื้นหลัง
ในวันที่ 19 กรกฎาคม ค.ศ. 1945 การจุดระเบิดปรมาณูครั้งแรกได้เกิดขึ้นในทะเลทรายตอนเหนือของเมืองแอละมะกอโด รัฐนิวเม็กซิโก หลังจากนั้นในวันที่ 6 สิงหาคม ค.ศ. 1945 สหรัฐอเมริกาได้ทิ้งลิตเติลบอยลงในเมืองฮิโระชิมะและทิ้งแฟตแมนที่นะงะซะกิ 3 วันหลังจากนั้น ผลจากเหตุการณ์ทั้งสอง มีประชาชนผู้บริสุทธิ์ถูกฆ่าไปกว่า 100,000 คน

ในวันที่ 18 สิงหาคม ค.ศ. 1945 *Glasgow Forward* ได้เผยแพร่ข้อคิดเห็นของเบอร์ทรันด์ รัสเซลล์เป็นครั้งแรกในเรื่องดังกล่าว ซึ่งเขาเริ่มเขียนในวันที่ระเบิดปรมาณูลงนะงะซะกิ ทั้งนี้ข้อคิดเห็นบางส่วนปรากฏในแถลงการณ์ฉบับนี้ด้วย

หลังจากทราบถึงผลของระเบิดปรมาณูในฮิโระชิมะและตระหนักถึงการแข่งขันกันสะสมอาวุธนิวเคลียร์ที่กำลังจะเกิดขึ้น โจเซฟ รอทแบลทได้ตัดสินใจลาออกจากโครงการแมนแฮตตันด้วยเหตุผลทางศีลธรรม และให้ความเห็นว่าเขาเริ่มเป็นห่วงอนาคตทั้งมวลของมนุษยชาติ

รัสเซลล์และรอทแบลทได้ร่วมกับอัลเบิร์ต ไอน์สไตน์ และนักวิทยาศาสตร์คนอื่น ๆ ในการร่างแถลงการณ์ที่ภายหลังเรียกว่า**แถลงการณ์รัสเซลล์–ไอน์สไตน์**

## สาระสำคัญ
แถลงการณ์นี้เรียกร้องให้จัดการประชุมที่นักวิทยาศาสตร์จะได้ประเมินถึงอันตรายที่อาจเกิดจากอาวุธอานุภาพทำลายล้างสูง (ภายหลังพิจารณาเฉพาะอาวุธนิวเคลียร์) รวมทั้งเน้นว่าการประชุมนี้ต้องเป็นไปโดยปราศจากการเข้ามามีอิทธิพลของการเมือง หนึ่งในวลีที่มักอ้างถึงบ่อย มี วลีของรอทแบลทในสุนทรพจน์รับรางวัลโนเบลสาขาสันติภาพเมื่อ ค.ศ. 1995 ที่ว่า "จดจำมนุษยชาติของคุณ และลืมที่เหลือ" (Remember your humanity, and forget the rest)

## ผู้ร่วมลงนามในแถลงการณ์
*แมกซ์ บอร์น
*เพอร์ซี วิลเลียมส์ บริดจ์แมน
*อัลเบิร์ต ไอน์สไตน์
*ลีโอโพลด์ อินเฟลด์
*เฟรเดริก โชลิออ กูรี
*เฮอร์แมนน์ โจเซฟ มุลเลอร์
*ไลนัส พอลิง
*ซี. เอฟ. พาวเวลล์
*โจเฟซ รอทแบลท
*เบอร์ทรันด์ รัสเซลล์
*ฮิเดกิ ยุกะวะ
ในรายนามข้างต้น 10 ใน 11 เป็นผู้ได้รับรางวัลโนเบล ยกเว้นเพียงแต่ลีโอโพลด์ อินเฟลด์

## อ้างอิง
* The Origins of the Russell–Einstein Manifesto , โดย Sandra Ionno Butcher, พฤษภาคม ค.ศ.2005.
* The First Pugwash Conference.
* Pugwash and Russell's Legacy  โดย John R. Lenz.
* *Science and World Affairs: history of the Pugwash Conferences*, 1962, โดย Professor J. Rotblatt

หมวดหมู่:สันติภาพ
หมวดหมู่:แถลงการณ์ทางการเมือง
หมวดหมู่:สงครามเย็น
หมวดหมู่:นโยบายอาวุธนิวเคลียร์
หมวดหมู่:ความสัมพันธ์ระหว่างประเทศ
เคโซ โอบูจิ

**เคโซ โอบูจิ ** () (25 มิถุนายน พ.ศ. 2480 - 14 พฤษภาคม พ.ศ. 2543) เป็นอดีตนายกรัฐมนตรีญี่ปุ่นคนที่ 54 ลำดับดับที่ 84 ได้รับการเลือกตั้งให้เป็นสมาชิกสภาผู้แทนราษฎรถึง 12 สมัย ขึ้นดำรงตำแหน่งนายกรัฐมนตรีต่อจากนายรีวตาโร ฮาชิโมโตะ ที่ลาออกเพื่อแสดงความรับผิดชอบที่พรรคพ่ายแพ้การเลือกตั้ง เสียชีวิตด้วยโรคหลอดเลือดสมอง ขณะมีอายุได้ 62 ปี เคยเป็นรัฐมนตรีหลายกระทรวง

## ประวัติ
นายโอบูจิ เกิดเมื่อวันที่ 25 มิถุนายน พ.ศ. 2480 ที่จังหวัดกุมมะ เป็นบุตรคนที่สองของ นายโคเฮ และนางชิโยะ โอบูจิ ทำธุรกิจโรงงานปั่นด้าย เข้าศึกษาในคณะอักษรศาสตร์ มหาวิทยาลัยวาเซดะ กรุงโตเกียว ขณะศึกษานั้นโอบูจิมุ่งมั่นที่จะเป็นผู้เชี่ยวชาญเกี่ยวกับเช็คสเปียร์ แต่สถานการณ์พลิกผันเมื่อนายโคเฮ โอบูจิ ผู้บิดา ได้รับการเลือกตั้งให้เป็นสมาชิกสภาผู้แทนราษฎรอีกครั้งในการเลือกตั้งทั่วไปเดือนพฤษภาคม พ.ศ. 2501 ซึ่งนายโคเฮเคยได้รับเลือกตั้งในปี พ.ศ. 2492 แต่ไม่ได้รับการเลือกตั้งในอีกสามครั้งต่อมา หลังได้รับการเลือกตั้งนายโคเฮ เสียชีวิตลงในอีกเพียง 3 เดือนต่อมา ด้วยเหตุนี้ทำให้ โอบูจิ ที่กำลังศึกษาในมหาวิทยาลัย จำเป็นต้องก้าวสู่การเมือง ต่อจากบิดา และได้ปฏิญาณตนอย่างซื่อสัตย์ที่จะ "สืบทอดงานของบิดา และตอบแทนบุญคุณของ ผู้ที่ลงคะแนนเสียงให้" และเมื่อโอบูจิมีอายุครบ 25 ปี ก็ได้ก้าวเข้าสู่วงการเมืองอย่างเต็มตัว

## ดูเพิ่ม
* รายนามนายกรัฐมนตรีญี่ปุ่น
## อ้างอิง

หมวดหมู่:นายกรัฐมนตรีญี่ปุ่น
หมวดหมู่:รัฐมนตรีว่าการกระทรวงการต่างประเทศญี่ปุ่น
หมวดหมู่:นักการเมืองญี่ปุ่น
หมวดหมู่:บุคคลในยุคเฮเซ
หมวดหมู่:ศิษย์เก่าจากมหาวิทยาลัยวาเซดะ
หมวดหมู่:บุคคลจากจังหวัดกุมมะ
กีฬาเทเบิลเทนนิสในกีฬาแห่งชาติครั้งที่ 41

"กีฬาเทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์ 
*มีการชิงชัย 7 เหรียญทอง ประกอบด้วย
**ทีมชาย
**ทีมหญิง
**ชายเดี่ยว
**หญิงเดี่ยว
**ชายคู่
**หญิงคู่
**คู่ผสม
*เริ่มแข่งขันวันที่ 9-16 ธันวาคม 2555
*สนามที่ใช้ในการแข่งขัน : ณ อาคารพลศึกษา 1 มหาวิทยาลัยเชียงใหม่

## สรุปเหรียญรางวัล เทเบิลเทนนิส

## สรุปผลการแข่งขัน

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* // สมาคมเทเบิลเทนนิสแห่งประเทศไทย 

หมวดหมู่:กีฬาแห่งชาติครั้งที่ 41
ปลาชะโดอินเดีย

**ปลาชะโดอินเดีย** (; ) ปลาน้ำจืดขนาดใหญ่ชนิดหนึ่ง ในวงศ์ปลาช่อน (Channidae)

ปลาชะโดอินเดีย มีลักษณะคล้ายกับปลาชะโด (*C. micropeltes*) ที่พบในภูมิภาคเอเชียอาคเนย์ โดยถูกค้นพบครั้งแรกและอนุกรมวิธานโดย ฟรานซิส เดย์ นักมีนวิทยาชาวอังกฤษ เมื่อปี ค.ศ. 1865 ในชื่อ *Ophiocephalus diplogramma* ซึ่งเก็บตัวอย่างแรก ได้จากใกล้ปากแม่น้ำโคชิน และถูกเข้าใจมาตลอดว่าเป็นชนิดเดียวกับปลาชะโด ทำให้ชื่อนี้กลายเป็นชื่อพ้องของปลาชะโดมาโดยตลอด

จนกระทั่งในปี ค.ศ. 2011 ได้มีการศึกษาใหม่โดยนักมีนวิทยาในยุคปัจจุบัน พบว่าแท้จริงแล้วเป็นชนิดใหม่ จึงได้ประกาศให้เป็นชนิดใหม่มานับแต่นั้น

ปลาชะโดอินเดีย มีลักษณะแตกต่างไปจากปลาชะโดอย่างมาก เช่น จำนวนก้านครีบ, เกล็ดข้างเส้นข้างลำตัว, จำนวนข้อกระดูกสันหลัง, ความยาวจากส่วนหัวไปยังทวาร และความลึกของลำตัว เป็นต้น รวมถึง รูปร่าง และสีสันลำตัวด้วย แต่โดยรวมแล้ว ปลาชะโดอินเดียจะมีลักษณะส่วนหัวและจะงอยปากด้านบนที่ลาดยาวกว่า เมื่อเทียบขนาดของส่วนหัวโดยวัดจากปลายปากไปยังช่องเปิดเหงือกเทียบกับความยาวลำตัวจะพบว่า ปลาชะโดอินเดียจะมีส่วนหัวยาวกว่าปลาชะโดเล็กน้อย และมีรูปร่างที่ป้อมสั้นกว่า 

เมื่อยังเป็นลูกปลาวัยอ่อน (ราว 4-8 นิ้ว) ปลาชะโดอินเดียจะมีลายแถบสีคล้ำสองเส้นที่ข้างลำตัวที่บาง และจางกว่า และแถบสีเหลืองกลางลำตัวที่เห็นได้ชัดเจนในปลาชะโด แทบจะไม่เห็นเลยในปลาชะโดอินเดีย อีกทั้งครีบหางของปลาชะโดจะเป็นสีส้มเข้มเกือบแดง ขณะที่ปลาชะโดอินเดียจะเป็นสีส้มอ่อน ๆ เท่านั้น และเมื่อเป็นปลาโตเต็มวัย ปลาชะโดอินเดียลำตัวบริเวณด้านหลังมีสีซีดจางกว่า รวมทั้งลวดลายที่เป็นบั้ง ๆ บนลำตัวที่มีรูปแบบที่ชัดเจนกว่า โดยจะเป็นบั้งขนาดใหญ่สีขาวสลับดำ สีลำตัวเป็นสีส้มตลอดทั้งตัวโดยรวม ขณะที่ส่วนท้องเป็นสีขาว

ปลาชะโดอินเดีย เมื่อโตเต็มที่จะมีความยาวประมาณ 60 เซนติเมตร นับว่าเล็กกว่าปลาชะโดพอสมควร แต่มีการพัฒนาการของลวดลายและเจริญเติบโตเร็วกว่า และมีพฤติกรรมที่ดุร้ายก้าวร้าวน้อยกว่า 

จัดเป็นปลาเฉพาะถิ่น ที่พบได้เฉพาะภาคตะวันตกเฉียงใต้ ของคาบสมุทรอินเดียเท่านั้น รวมถึงหลายแม่น้ำในรัฐเกรละ และบางแหล่งน้ำในรัฐทมิฬนาฑู ทางตอนใต้ของอินเดีย จัดเป็นปลาที่มีความเสี่ยงที่จะสูญพันธุ์จากการแพร่กระจายพันธุ์ที่จำกัด จากการเปลี่ยนแปลงของสภาพแวดล้อม และการคุกคามของมนุษย์ โดยพบได้ทั้งในน้ำจืด และน้ำกร่อยบริเวณปากแม่น้ำ

ปลาชะโดอินเดีย เป็นปลาที่เป็นปลาเศรษฐกิจในท้องถิ่น และเป็นปลาสวยงามที่ถือว่าหายาก และเพิ่งเข้าสู่วงการการค้าปลาสวยงามเมื่อไม่นานมานี้

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาช่อนหมวดหมู่:ปลาที่พบในประเทศอินเดีย
หมวดหมู่:ปลาตู้หมวดหมู่:สิ่งมีชีวิตเฉพาะถิ่น
หมวดหมู่:ปลาน้ำกร่อย
ธนาคารไอซีไอซีไอ

**ธนาคารไอซีไอซีไอจำกัด** (; , , ) เป็นบริษัทบริการทางการเงินของอินเดีย ซึ่งมีสำนักงานใหญ่อยู่ ณ มุมไบ รัฐมหาราษฏระ ซึ่งเป็นธนาคารที่ใหญ่ที่สุดอันดับสองของประเทศอินเดียโดยทรัพย์สิน และใหญ่ที่สุดเป็นอันดับสามโดยมูลค่าหลักทรัพย์ตามราคาตลาด ซึ่งมีความหลากหลายของผลิตภัณฑ์ธนาคารและบริการทางการเงินสำหรับองค์กร และลูกค้ารายย่อยผ่านช่องทางการส่งมอบที่หลากหลาย รวมถึงผ่านทางบริษัทในเครือที่ได้ระบุในพื้นที่ของธนาคารเพื่อการลงทุน, ประกันชีวิตและวินาศภัย, บริษัทร่วมทุนและการจัดการสินทรัพย์ ธนาคารมีเครือข่าย 2,883 สาขา และเอทีเอ็ม 10021 ในประเทศอินเดีย ตลอดจนมีสาขาใน 19 ประเทศ รวมทั้งประเทศอินเดีย

ธนาคารมีบริษัทในเครือในสหราชอาณาจักร, รัสเซีย และแคนาดา; สาขาในสหรัฐอเมริกา, สิงคโปร์, บาห์เรน, ฮ่องกง, ศรีลังกา, กาตาร์ และศูนย์การเงินระหว่างประเทศดูไบ; และสำนักงานตัวแทนในสหรัฐอาหรับเอมิเรตส์, จีน, แอฟริกาใต้, บังคลาเทศ, ไทย, มาเลเซีย และอินโดนีเซีย ส่วนบริษัทในเครือสหราชอาณาจักรได้มีการจัดตั้งสาขาในประเทศเบลเยียมและประเทศเยอรมนี

ธนาคารไอซีไอซีไอเป็นหนึ่งใน*[[บิ๊กโฟร์ (การธนาคาร)|ธนาคารบิ๊กโฟร์]]* ของอินเดีย พร้อมด้วยธนาคารรัฐแห่งประเทศอินเดีย, ธนาคารแห่งชาติรัฐปัญจาบ และธนาคารคานารา

เมื่อวันที่ 14 มีนาคม ค.ศ. 2013 นิตยสารออนไลน์คอบราโพสต์ได้เปิดตัวภาพวิดีโอจากโอเปอเรชันเรดสไปเดอร์แสดงให้เห็นเจ้าหน้าที่ระดับสูงและพนักงานบางส่วนของธนาคารไอซีไอซีไอซึ่งเห็นพ้องที่จะแปลงเงินสกปรกให้เป็นบริสุทธิ์ ซึ่งเป็นการกระทำละเมิดพระราชบัญญัติป้องกันและปราบปรามการฟอกเงิน รัฐบาลอินเดียและธนาคารแห่งชาติอินเดียได้มีคำสั่งให้สอบถามรายละเอียดเพิ่มเติมจากเอ็กโพเซ จากนั้น เมื่อวันที่ 15 มีนาคม ค.ศ. 2013 ธนาคารไอซีไอซีไอได้ดำเนินการสอบสวนเพื่อปลดพนักงาน 18 ราย

## ดูเพิ่ม
* Find IFSC or MICR Code of Any Branch of ICICI Bank 
* 
* MySavings Rewards 

## อ้างอิง

## แหล่งข้อมูลอื่น
* 
* Easy IFSC & MICR codes of ICICI Bank Ltd

หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:ธนาคารในประเทศอินเดีย
หมวดหมู่:อดีตบริษัทจดทะเบียนในตลาดหลักทรัพย์ลอนดอน
หมวดหมู่:บริษัทที่ก่อตั้งในปี พ.ศ. 2498
มาลีเอโตอา ตานูมาฟีลีที่ 1

**มาลีเอตัว ตานุมาฟิลิที่ 1** () (1879 – 5 กรกฎาคม 1939) ทรงเป็นมาลีเอตัวแห่งประเทศซามัว ตั้งแต่ปี 1898 จนกระทั่งสิ้นพระชนม์ในปี 1939

มาลีเอตัว ตานุมาฟิลิที่ 1 เสด็จพระราชสมภพเมื่อปี 1879 ทรงเป็นโอรสในมาลีเอตัว เลาเปปากับนิอูวาไอ ซิซาวาอิ มาลูโป ที่ประเทศซามัว พระองค์ทรงอภิเษกสมรสกับโมโมเอ ลูเปอูลูอิวามีพระโอรส-พระธิดาด้วยกัน 5 พระองค์ หนึ่งในนั้นคือมาลีเอตัว ตานุมาฟิลิที่ 2

เมื่อพระองค์มีพระชนมายุได้ 19 พรรษา พระองค์ทรงได้รับการประกาศให้เป็นพระมหากษัตริย์แห่งประเทศซามัวโดยสหราชอาณาจักร ในรัชสมัยของพระองค์ประเทศถูกแทรกแทรงการบริหารจากต่างประเทศโดยเฉพาะเยอรมนีและสหรัฐอเมริกา พระองค์แทบไม่มีอำนาจใดๆ ในการบริหารประเทศ ประเทศซามัวในขณะนั้นตกเป็นอานาณิคมของชาติมหาอำนาจเช่นเดียวกับประเทศต่างๆ ในโอเชียเนีย

มาลีเอตัว ตานุมาฟิลิที่ 1 ทรงสิ้นพระชนม์เมื่อวันที่ 5 กรกฎาคม 1939 มาลีเอตัว ตานุมาฟิลิที่ 2พระโอรสจึงได้ครองราชย์สมบัติต่อจากพระองค์

## อ้างอิง

หมวดหมู่:พระมหากษัตริย์ซามัว
เทเบิลเทนนิสในกีฬาแห่งชาติครั้งที่ 41 – ทีมชาย

"เทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

***ประเภททีมชาย** มีทีมที่เข้าร่วมการแข่งขัน 9 ทีม แบ่งการแข่งขันออกเป็น 2 สายคือ
**สาย 1 ประกอบด้วย กรุงเทพมหานคร, เชียงใหม่, ภูเก็ต, สมุทรปราการ
**สาย 2 ประกอบด้วย ชุมพร, นครปฐม, นครราชสีมา, นนทบุรี, พิจิตร

*เริ่มแข่งขันวันที่ 9-12 ธันวาคม 2555
*สนามที่ใช้ในการแข่งขัน ณ อาคารพลศึกษา 1 มหาวิทยาลัยเชียงใหม่

## สรุปผลการแข่งขัน

## ผลการแข่งขัน
### สาย 1

### สาย 2

### รอบรองชนะเลิศ-ชิงชนะเลิศ

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* // สมาคมเทเบิลเทนนิสแห่งประเทศไทย 

หมวดหมู่:กีฬาแห่งชาติครั้งที่ 41
มาลีเอโตอา ลาอูเปปา

**มาลีเอตัว ลาอูเปปา** (; ค.ศ. 1841 – 22 สิงหาคม ค.ศ. 1898) ทรงเป็นมาลีเอตัวแห่งประเทศซามัว ในปลายศตวรรษที่ 19

มาลีเอตัว ลาอูเปปา เป็นโอรสในมาลีเอตัว โมลีกับฟาอาลาอิตูอิโอ ฟูอาติโน ซูอา พระองค์ทรงได้เข้ารับศึกษาที่ศาสนาที่วิทยาลัยมาลาอู ทำให้พระองค์ทรงเคร่งศาสนาคริสต์เป็นอย่างมาก พระองค์ทรงอภิเษกสมสกับซิซาวาอิ มาลูโป นิอูวาอาอิมีพระราชโอรส-ธิดาด้วยกัน 3 พระองค์ หนึ่งในนั้นคือมาลีเอตัว ตานุมาฟิลิที่ 1

พระองค์ทรงครองราชย์เป็นพระมหากษัตริย์แห่งซามัว โดยมีจักรวรรดิเยอรมัน สหรัฐอเมริกา และสหราชอาณาจักรคอยแทรกแทรงทางการเมือง ตามาเซเซไม่ยอมรับพระองค์ และพยายามที่จะทำสงครามชิงราชบัลลังก์ ในที่สุดสงครามก็จบลงด้วยสนธิสัญญาสงบศึก พระองค์ยังคงครองราชย์ต่อไป

มาลีเอตัว ลาอูเปปา เสด็จสิ้นพระชนม์เมื่อวันที่ 22 สิงหาคม ค.ศ. 1898 มาลีเอตัว ตานุมาฟิลิที่ 1 จึงได้รับการแต่งตั้งให้เป็นพระมหากษัตริย์ซามัวต่อจากพระองค์

## อ้างอิง

หมวดหมู่:บุคคลที่เกิดในปี พ.ศ. 2384
หมวดหมู่:พระมหากษัตริย์ซามัว
มาลีเอโตอา โมลี

**มาลีเอโตอา โมลี** (; ค.ศ. 1790 – 1860) ทรงเป็นมาลีเอตัวแห่งประเทศซามัว ตั้งแต่ปี 1858 จนกระทั่งสิ้นพระชนม์ในปี 1860

มาลีเอตัว โมลี เสด็จพระราชสมภพประมาณปี 1790 ทรงเป็นโอรสในมาลีเอตัว วาอินูโป ตาวิตากับอาอูโนโฟ ซิอูลิ อาตูอิลากิ พระองค์ทรงครองราชย์เป็นระยะเวลาสั้นๆ ต่อจากพระบิดา และเสด็จสิ้นพระชนม์ไป

มาลีเอตัว โมลี เสด็จสิ้นพระชนม์ เมื่อปี 1860 พระโอรสของพระองค์มาลีเอตัว เลาเปปาจึงครองราชย์ต่อจากพระองค์ร่วมกับมาลีเอตัว ตาลาโวอู โตนูมาอิเปอาพระเชษฐาของพระองค์

## ดูเพิ่ม
* รายพระนามและรายนามประมุขแห่งรัฐซามัว

หมวดหมู่:พระมหากษัตริย์ซามัว
เซรู เอเพนิซา ทากอมเบา

**เซรู เอเพนิซา ทากอมเบา** () เป็นหัวหน้าชนเผ่าฟิจิ ปกครองฟิจิตั้งแต่ 5 มิถุนายน 1871 จนกระทั่งสละราชบัลลังก์เมื่อ 10 ตุลาคม 1874

เซรู เอเพนิซา ทากอมเบา เสด็จพระราชสมภพเมื่อปี 1815 เป็นพระราชโอรสในตานออา วีซาวางากับอันดี ซาวูซาวู พระองค์ได้ทรงรวบรวมและก่อตั้งอาณาจักรฟิจิ และพระองค์ก็ได้ปราบดาภิเษกตนขึ้นเป็นพระมหากษัตริย์แห่งฟิจิพระองค์แรก พระองค์เป็นพระมหากษัตริย์แห่งฟิจิพระองค์แรกและพระองค์เดียวที่เป็นชาวฟิจิ หลังจากสิ้นรัชกาลของพระองค์ ฟิจิก็ถูกปกครองโดยพระมหากษัตริย์สหราชอาณาจักร ในรัชสมัยของพระองค์อาณาจักรฟิจิประสบกัยปัญหาการล่าอาณานิคมโดยชาติมหาอำนาจ พระองค์ทรงปกครองฟิจิได้เพียง 3 ปี พระองค์ก็สละราชสมบัติให้สมเด็จพระราชินีนาถวิกตอเรียแห่งสหราชอาณาจักร พระมหากษัตริย์สหราชอาณาจักรจึงปกครองฟิจิสืบต่อมา

เซรู เอเพนิซา ทากอมเบา เสด็จสวรรคตเมื่อปี 1883 ขณะพระชนมพรรษาได้ 68 พรรษา

## อ้างอิง
*
*
*
*
*
* Reference to the sanctity of the Roko Tui Bau and also the battle near Vanua Balavu. Also the continued friction between the Roko Tui Bau and The Vunivalu.
* Includes details on cannibalism in Fiji.
* Includes details on cannibalism in Fiji.

หมวดหมู่:พระมหากษัตริย์ฟิจิ
หมวดหมู่:ผู้ที่กินเนื้อมนุษย์
อ็องรี คริสต็อฟ

**อ็องรี คริสต็อฟ** (; 6 ตุลาคม ค.ศ. 1767 - 8 ตุลาคม ค.ศ. 1820) หรือ **พระเจ้าอ็องรีที่ 1 แห่งเฮติ** () เป็นหนึ่งในผู้นำคนสำคัญในการปฏิวัติเฮติ จนกระทั่งเฮติได้รับเอกราช พระองค์กับฌ็อง-ฌัก เดซาลีนได้ร่วมกันรุกรานซานโตโดมิงโก (ปัจจุบันคือสาธารณรัฐโดมินิกัน) กับกองทหารฝรั่งเศส ซึ่งมีบันทึกว่ามีการสังหารนักโทษชาวโดมินิกันหลานร้อยคน

หลังจากที่ฌ็อง-ฌัก เดซาลีนถูกลอบสังหาร พระองค์ได้ถอยไปตั้งหลักที่แปลน-ดูว์-นอร์และจัดตั้งรัฐบาลใหม่ 17 กุมภาพันธ์ ค.ศ. 1807 พระองค์ได้รับเลือกตั้งเป็นประธานาธิบดีของรัฐเฮติ ในขณะที่อาแล็กซ็องดร์ เปตียง เป็นประธานาธิบดีทางภาคใต้ ทางภาคเหนือคริสต็อฟในก่อตั้งราชอาณาจักรเฮติขึ้น และตั้งตนเป็นพระเจ้าอ็องรีที่ 1 แห่งเฮติ นอกจานี้พระองค์ยังสร้างสังคมชั้นสูงขึ้น และประกาศให้ฌัก-วิกตอร์ อ็องรี พระราชโอรสของพระองค์เป็นเจ้าชายและเป็นรัชทายาทที่ถูกต้องตามกฎหมายด้วย

พระองค์เป็นที่รู้จักในการสร้างเนินปราสาทลาแฟเรียร์ พระราชวังซ็อง-ซูซี และพระราชวังอื่น ๆ มากมาย ภายใต้นโบบายกอร์เวหรือแรงงานบังคับ ทำให้ราชอาณาจักรรับรายได้จากผลผลิตจากการเกษตรและการค้าน้ำตาล แต่ประชาชนไม่พอใจการปกครองของพระเจ้าอ็องรีที่ 1 พระองค์ได้บรรลุข้อตกลงกับบริเตนใหญ่ที่จะให้สิทธิกับอาณานิคมของตนในทะเลแคริบเบียนในการแลกเปลี่ยนสำหรับการเตือนรัฐบาลของเขาจากการทำกิจกรรมใด ๆ ของกองทัพเรือฝรั่งเศส ในตอนช่วงท้ายของชีวิตพระองค์เริ่มป่วยและกลัวการรัฐประหาร พระองค์จึงทำอัตวินิบาตกรรม (ฆ่าตัวตาย) ในที่สุด พระโอรสและเหล่ารัชทายาทของพระองค์ถูกลอบสังหารเมื่อ 10 วันหลังจากนั้น เมื่อสิ้นราชอาณาจักรเฮติ ฌ็อง-ปีแยร์ บัวเยก็เริ่มเข้ามามีอำนาจและรวมเฮติทั้งสองเข้าด้วยกัน

## อ้างอิง
*.
*.
*.
*.

หมวดหมู่:บุคคลที่เกิดในปี พ.ศ. 2310
หมวดหมู่:พระมหากษัตริย์เฮติ
หมวดหมู่:ประมุขแห่งรัฐเฮติ
หมวดหมู่:ผู้ฆ่าตัวตาย
โฟสแต็ง ซูลุก

**โฟสแต็ง-เอลี ซูลุก** (; 15 สิงหาคม 1782 - 6 สิงหาคม 1867) หรือ **จักรพรรดิโฟสแต็งที่ 1 แห่งเฮติ** () พระองค์เป็นนายทหารในกองทัพเฮติ เมื่อประธานาธิบดีฌ็อง-บาติสต์ รีเช ถึงแก่อสัญกรรม พระองค์จึงได้รับเลือกให้ดำรงตำแหน่งประธานาธิบดีเฮติในปี 1847 เมื่อปี 1849 พระองค์จึงประกาศตนเป็นจักรพรรดิภายใต้พระนาม "สมเด็จพระจักรพรรดิโฟสแต็งที่ 1 แห่งเฮติ" หลังจากที่พระองค์ครองราชย์พระองค์ก็ได้กำจัดกองทัพของชนชั้นปกครองผิวดำที่มีตำแหน่งทางการบริหารประเทศ พระองค์ได้สร้างตำรวจลับและกองทัพส่วนตัว ในปี 1849 พระองค์สร้างสังคมชั้นสูงขึ้น และพระองค์ก็พยายามที่จะทำสงครามเอาชนะสาธารณรัฐโดมินิกันแต่ก็ไม่ประสบผลสำเร็จ ในที่สุด ฟาบร์ แฌฟราร์ก็ได้ทำลายอำนาจของพระองค์ และบังคับให้พระองค์ต้องสละราชบัลลังก์ในปี 1859

thumbnail|left|250px|พระบรมสาทิสลักษณ์ของสมเด็จพระจักรพรรดิโฟสแต็งที่ 1
thumbnail|left|300px|พระราชพิธีบรมราชาภิเษกของสมเด็จพระจักรพรรดิโฟสแต็งที่ 1

## อ้างอิง

หมวดหมู่:จักรพรรดิเฮติ
หมวดหมู่:ประมุขแห่งรัฐเฮติ
หมวดหมู่:พระมหากษัตริย์ผู้ทรงสละราชสมบัติ
วอลเลย์บอลเวิลด์กรังด์ปรีซ์ 2008

**[[วอลเลย์บอลเวิลด์กรังด์ปรีซ์]] 2008**  เป็นการแข่งขันวอลเลย์บอลหญิง จำนวน 12 ทีม โดยการแข่งขันในรอบคัดเลือก เริ่มตั้งแต่วันที่ 20 มิถุนายน – 6 กรกฎาคม ส่วนรอบชิงชนะเลิศ จัดในวันที่ 9 - 13 กรกฎาคม ที่เมืองโยโกฮามา, ประเทศญี่ปุ่น

## ประเทศที่เข้าร่วมแข่งขัน

## ปฏิทินการแข่งขัน

## รอบคัดเลือก
### ตารางคะแนนการแข่งขัน
* ประเทศญี่ปุ่น (เจ้าภาพ) และ 5 ทีมแรกในรอบคัดเลือกจะผ่านเข้าแข่งขันในรอบสุดท้าย

|}
### สัปดาห์ที่ 1
#### กลุ่ม A
***สนามแข่งขัน**: กรีนอารีน่า, โคเบะ, ญี่ปุ่น

|}

#### กลุ่ม B
***สนามแข่งขัน**: ศูนย์กีฬาในร่มหนิงป่อ เบ่ยหลุน, หนิงป่อ, จีน

|}

#### กลุ่ม C
***สนามแข่งขัน**: พาลา ราวิชซา, อัลลาสซิโอ, อิตาลี

|}

### สัปดาห์ที่ 2
#### กลุ่ม D
***สนามแข่งขัน**: หวิญฟุกฮอลล์, หวิญฟุก, เวียดนาม 

|}

#### กลุ่ม E
***สนามแข่งขัน**: เซนเทนเนียล ฮอลล์, วรอตสวัฟ, โปแลนด์

|}

#### กลุ่ม F
***สนามแข่งขัน**: ฮ่องกง โคลีเซียม, เขตปกครองพิเศษฮ่องกง

|}

### สัปดาห์ที่ 3
#### กลุ่ม G
***สนามแข่งขัน**: อินดอร์ สเตเดียม หัวหมาก, กรุงเทพมหานคร, ไทย

|}

#### กลุ่ม H
***สนามแข่งขัน**: ฉินหวงยิมเนเซียม, ฉินหวง, ไต้หวัน

|}
#### กลุ่ม I
***สนามแข่งขัน**: ทับเซียค มัลติสปอร์ต พาวิลชั่น, เขตปกครองพิเศษมาเก๊า

|}

## รอบสุดท้าย
### ตารางคะแนนการแข่งขัน

|}

### ผลการแข่งขัน

|}
## อันดับการแข่งขัน



## รางวัลรายบุคคล

***ผู้เล่นทรงคุณค่า**:
**

***ตบยอดเยี่ยม**:
**

***บล็อกยอดเยี่ยม**:
**

***เสิร์ฟยอดเยี่ยม**:
**

***ตัวรับอิสระยอดเยี่ยม**:
**

***เซ็ตยอดเยี่ยม**:
**

***ทำคะแนนสูงสุด**:
**

## อ้างอิง
*FIVB official site

2008
หมวดหมู่:วอลเลย์บอลในปี พ.ศ. 2551
ว
ว
2
ราชอาณาจักรฮาวาย

**ราชอาณาจักรฮาวาย** () เป็นราชอาณาจักรที่ตั้งอยู่บนหมู่เกาะฮาวาย ที่ก่อตั้งขึ้นเมื่อประมาณปี ค.ศ. 1795 และล่มสลายไปประมาณปี ค.ศ. 1893 - 1894

## ประวัติ
ราชอาณาจักรฮาวายก่อตั้งขึ้นโดย พระเจ้าคาเมฮาเมฮามหาราช หลังจากที่พระองค์ทรงชนะสงครามที่ยาวนานถึง 15 ปี พระองค์ได้ปราบดาภิเษกตนขึ้นเป็นพระมหากษัตริย์พระองค์แรก พระองค์ก่อตั้งอาณาจักรภายใต้การช่วยเหลือของและการสนับสนุนโดยจอห์น ยังและไอแซก เดวิส แม้ว่าพระองค์จะทรงประสบความสำเร็จในการทำสงคราม แต่พระองค์ก็ไม่สามารถเอาชนะเกาะคาอูไอได้ เนื่องจากกองทัพของพระองค์ประสบกับปัญหาต่าง ๆ มากมาย ทั้งพายุ และภัยพิบัติต่าง ๆ แต่ในที่สุดชาวเกาะคาอูไอได้ปฏิญาณว่าจะจงรักภักดีต่อพระองค์ ทำให้ฮาวายถูกรวบรวมได้สำเร็จ หมู่เกาะฮาวายจึงเปลี่ยนผ่านจากยุคโบราณมาเป็นยุคที่เริ่มมีการจัดระบบระเบียบในสังคม

## ราชวงศ์คาเมฮาเมฮา
ช่วงเวลาตั้งแต่ ค.ศ. 1810 ถึง ค.ศ. 1893 ราชอาณาจักรฮาวายปกครองโดยราชวงศ์ 2 ราชวงศ์ ราชวงศ์คาเมฮาเมฮา และ ราชวงศ์คาลาคาอัว หลังจากพระเจ้าคาเมฮาเมฮาที่ 1 สวรรคต พระเจ้าคาเมฮาเมฮาที่ 2 พระเจ้าคาเมฮาเมฮาที่ 3 ซึ่งเป็นพระราชโอรสก็ทรงปกครองฮาวายต่อมาตามลำดับ ช่วงเวลานี้สมเด็จพระราชินีลิโฮลิโฮ พระอัครมเหสีในพระเจ้าคาเมฮาเมฮาที่ 1 ทรงเป็นผู้สำเร็จราชการ และมีคูฮินา นูอิทำหน้าที่เป็นหัวหน้ารัฐบาลคล้ายกับนายกรัฐมนตรี

## ราชวงศ์คาลาคาอัว
พระเจ้าลูนาลิโลแห่งฮาวาย ทรงไม่มีรัชทายาท รัฐสภาจึงต้องเลือกระหว่างสมเด็จพระราชินีเอ็มมา นาเอ รูก พระราชินีในพระเจ้าคาเมฮาเมฮาที่ 4 กับเดวิด คาลาคาอัว ในระหว่างการตัดสินนั้นเกิดเหตุการณ์วุ่นวายขึ้นมากมาย จนในที่สุดเดวิด คาลาคาอัวก็ได้ครองราชย์บัลลังก์ฮาวาย ทรงพระนามว่า "พระเจ้าคาลาคาอัวที่ 1 แห่งฮาวาย"

เพื่อให้สถาบันพระมหากษัตริย์มั่นคงพระองค์จึงต้องประกาศรัชทายาท พระองค์จึงแต่งตั้งให้เจ้าหญิงลีลีโอกาลานีพระขนิษฐาของพระองค์ให้เป็นรัชทายาทสืบบัลลังก์

## การล้มล้างราชอาณาจักรฮาวาย

หลังจากที่สมเด็จพระราชินีนาถลีลีโอกาลานีแห่งฮาวาย นักธุรกิจชาวยุโรปและชาวอเมริกันส่วนใหญ่ไม่พอใจการปกครองของพระองค์ เนื่องจากพวกเขาต้องการผนวกฮาวายเป็นส่วนหนึ่งกับสหรัฐอเมริกาเพื่อที่จะได้กอบโกยผลประโยชน์จากการค้าน้ำตาลในฮาวาย

พวกเขาเริ่มกระบวนการการผนวกฮาวาย โดยเริ่มจากการจัดตั้ง "คณะกรรมาธิการความปลอดภัย" ขึ้น เพื่อสู้กับพระราชินี จนในที่สุดสหรัฐก็ส่งนาวิกโยธินและกองทัพเรือมาเพื่อยึดฮาวาย ทำให้พระมหากษัตริย์และพระราชวงศ์ฮาวายไม่มีทางต่อต้าน

## การปฏิวัติฮาวาย
17 กรกฎาคม ค.ศ. 1893 แซนฟอร์ด บี ดอลและคนของเขาได้ประกาศจัดตั้งรัฐบาลเฉพาะกาลฮาวายขึ้น เพื่อปกครองฮาวายจนกว่าจะถูกผนวกเข้ากับสหรัฐอเมริกา พวกเขาจับกุมพระราชินีและพระราชวงศ์ และสั่งจำคุก จากนั้นก็ประกาศจัดตั้งสาธารณรัฐฮาวาย

## การผนวกฮาวายรวมเข้ากับสหรัฐอเมริกา
ในปี ค.ศ. 1898 ฮาวายก็ได้รับการอนุมัติว่าเป็นส่วนหนึ่งของสหรัฐอเมริกาอย่างเป็นทางการในสมัยประธานาธิบดีวิลเลียม แมกคินลีย์ นับเป็นการสิ้นสุดอย่างเป็นทางการของราชอาณาจักรฮาวาย

## อ้างอิง


หมวดหมู่:รัฐสิ้นสภาพในเขตโอเชียเนีย
ฮ
ฮ
ฮ
หมวดหมู่:ราชาธิปไตยในอดีต
ฮ
สนามกีฬาเทียนเหอ

**สนามกีฬาเทียนเหอ** () เป็นสนามกีฬาเอนกประสงค์ตั้งอยู่ที่นครกว่างโจว มณฑลกวางตุ้ง ประเทศจีน ปัจจุบันสนามแห่งนี้เป็นสนามเหย้าของสโมสรฟุตบอลกว่างโจว สโมสรในไชนีสซูเปอร์ลีก มีความจุทั้งหมด 58,500 ที่นั่ง
## แหล่งข้อมูลอื่น
* Stadium picture 

หมวดหมู่:สนามฟุตบอลในประเทศจีน
หมวดหมู่:สิ่งก่อสร้างในกว่างโจว
หมวดหมู่:สโมสรฟุตบอลกว่างโจว
หมวดหมู่:สนามกีฬาฟุตบอลโลกหญิง
หมวดหมู่:กีฬาในมณฑลกวางตุ้ง
แมงมุมกระโดด

**แมงมุมกระโดด** () เป็นแมงมุมกลุ่มหนึ่ง อยู่ในวงศ์ Salticidae ซึ่งถือว่าเป็นวงศ์ของแมงมุมที่มีจำนวนประชากรมากที่สุด ด้วยมีจำนวนชนิดมากกว่า 5,000 ชนิด และแบ่งออกเป็นสกุลต่าง ๆ มากกว่า 500 สกุล นับเป็นร้อยละ 13 ของแมงมุมทั้งหมด

แมงมุมกระโดด โดยทั่วไปเป็นแมงมุมที่มีขนาดเล็ก สามารถพบเห็นได้ทั่วทุกหนแห่ง เช่น ในสวนหลังบ้าน หรือแม้แต่ภายในบ้านเรือนทั่วไป เป็นแมงมุมที่ออกหากินในเวลากลางวัน และกลับเข้ารังพักผ่อนในยามกลางคืน เมื่อพระอาทิตย์ตกดิน มีความสามารถที่จะกระโดดได้ไกลถึง 10–15 เท่าของความยาวลำตัว แมงมุมกระโดดโดยทั่วไปจะล่าแมลงขนาดเล็กชนิดต่าง ๆ กินเป็นอาหาร เช่น แมลงวัน จนได้อีกชื่อหนึ่งว่า "เสือแมลงวัน" แต่ก็สามารถที่จะล่าเหยื่อที่มีขนาดใหญ่กว่าลำตัวเองได้เช่นกัน แมงมุมกระโดดมีความเร็วต้นประมาณ 60 กิโลเมตร/ชั่วโมง ซึ่งถ้าหากมีขนาดเทียบเท่ากับเสือชีตาห์ ซึ่งเป็นสัตว์นักล่าเหยื่อแห่งทุ่งหญ้าแอฟริกา เท่ากับว่าแมงมุมกระโดดจะทำความเร็วต้นได้สูงถึง 270 กิโลเมตร/ชั่วโมง เลยทีเดียว

นอกจากนี้แล้ว ยังถูกจัดให้เป็นแมงมุมที่มีระบบสายตาดีที่สุดในบรรดาแมงมุมทั้งหมดอีกด้วย ซึ่งเป็นผลมาจากการวิวัฒนาการอันเป็นขั้นสูงสุดของสัตว์ประเภทแมงมุม แมงมุมกระโดดสามารถที่จะมองเห็นวัตถุเป็นภาพด้วยดวงตาที่กลมโตคู่หน้า ในขณะที่แมงมุมทั่วไปสามาราถเห็นได้เพียงแค่เงามืด หรือแสงสว่าง หรือดีที่สุดก็เห็นเป็นเงาที่พร่ามัวเท่านั้น ส่วนแมงมุมกระโดดมีตาที่มีปฏิกิริยาไวต่อวัตถที่เคลื่อนไหวมาก อีกทั้งยังมีตาอีก 3 คู่ รายล้อมส่วนหัวอีกด้วย จึงสามารถทำให้มองเห็นได้รอบทิศ

## อ้างอิง

## แหล่งข้อมูลอื่น
* เว็บไซต์แมงมุมกระโดด 

หมวดหมู่:แมงมุม